****

Ajánlások kerékpárlopások megelőzésére

**A kerékpározás egyre nagyobb népszerűségnek örvend, az eladások az elmúlt időszakban az „egekbe szöktek”. A „kétkerekűek” között sok a nagy értékű, nem ritka a több millió forintos bicikli sem, ezért a tulajdonosoknak is nagyobb figyelmet kell fordítani kerékpárjuk védelmére.**

**Fogadják meg tanácsainkat!**

* Kerékpárját **mindig zárja le**, még akkor is, ha csak „egy pillanatra” ugrik be valahova! Ehhez válasszon, ill**. használjon** a bringához ár/érték arányban passzoló **zárakat**, pl:„U” lakatot! Már létezik riasztóval ellátott kerékpár zár is, mely az illetéktelen nyitásra, mozgatásra hangjelzést ad. **Inkább egyszer vegyen minőségi zárat, mint kétszer kerékpárt!**
* A lekötés lehetőleg egy **stabil tárgyhoz** történjen (fa, oszlop, kerékpártároló, gázcső), továbbá a vázat és a hátsó kereket egyszerre rögzítse!
* Amennyiben több kerékpárt lakatolnak össze, azok **ne egy irányba** álljanak!
* Válasszon **forgalmas**, jól **kivilágított**, esetleg közterületi kamerákkal **védett helyet**! Tárolás, ill. rögzítés szempontjából **veszélyes hely**nek számítanak a mélygarázsok, közös pincék, lépcsőházak korlátai.
* **Ne hagyjon** a kerékpáron könnyen leszerelhető felszerelést!(computer, kulacs, pumpa, szerszámok, lámpák)
* Lakása, nyaralója **udvarán se hagyjon** lezáratlan kerékpárt felügyelet nélkül, nappal is **zárja a kertkaput**! Éjszakára mindenképpen **helyezze** zárt tárolóba bringáját!

Jegyezze fel kerékpárja azonosításra alkalmas jellemzőit, ismertető jegyeit (típus, vázszám, méret, szín, felszerelések, sérülések, stb.), illetve készítsen róla fotót! Az eltűnt kerékpárt a rendőrség a rögzített jellemzők alapján tudja keresni. Érdemes regisztrálni erre szakosodott internetes oldalakon.

Regisztráltassa kerékpárját a BikeSafe program keretében, melyet a rendőrség díjmentesen végez. A regisztráció során több oldalról lefotózzuk kerékpárját, rögzítjük valamennyi azonosító és technikai adatát, valamint a birtokos adatait, majd „Regisztrált kerékpár” feliratú matricával látjuk el. Ezt követően az összes információt feltöltjük a BikSafe országos adatbázisába, ahol a rendőrség a felderítéshez szükséges ellenőrzéseket, kereséseket elvégzi.

NE ADJON ESÉLYT A BŰNÖZÖKNEK!

Óvja értékeit!

**Amennyiben mégis bűncselekmény áldozatává válik, NE változtassa meg a helyszínt, és azonnal értesítse a rendőrséget az ingyenesen hívható 112-es segélyhívó számon!**



Fotók:bikesafe.hu